proxectonos/corpus_dominio_legal_administrativo_tmp huggingface dataset:
RESOLUCIÓN do 19 de maio de 2016 pola que se dá publicidade dos convenios de colaboración subscritos no primeiro cuadrimestre do ano 2016.
Consello da Cultura Galega — III. Outras disposicións — 08/06/2016

Para os efectos previstos no artigo 11 da Lei 4/2006, do 30 de xuño, de transparencia e boas práticas na Administración pública galega, acórdase darlles publicidade aos convenios de colaboración subscritos polo Consello da Cultura Galega, no primeiro cuadrimestre do ano 2016, que se relacionan no anexo a esta resolución.
Santiago de Compostela, 19 de maio de 2016
RESOLUCIÓN do 1 de xuño de 2016 pola que se publican os requirimentos de emenda das axudas para novos emprendedores, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020 (Galicia emprende).
Instituto Galego de Promoción Económica — III. Outras disposicións — 08/06/2016

Mediante a Resolución do 28 de decembro de 2015 (DOG núm. 247, do 29 de decembro) publicáronse as bases reguladoras das axudas do Igape para novos emprendedores, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e convocáronse, en réxime de concorrencia competitiva, para o ano 2016, por trámite anticipado de gasto.
O órgano instrutor do procedemento administrativo previsto no artigo 10 das ditas bases reguladoras está analizando as solicitudes presentadas polos solicitantes que se acolleron a esta convocatoria de axudas.
Nunha primeira fase de revisión identificáronse varios expedientes que non reúnen algún dos requisitos exixidos nas bases reguladoras, polo que resulta procedente efectuar os oportunos requirimentos de emenda.
O artigo 10.2 das bases reguladoras dispón que, de conformidade co establecido nos artigos 59.6.b) e 60 da Lei 30/1992, este requirimento de emenda se realizará preferentemente mediante publicación no
Diario Oficial de Galicia
e producirá os mesmos efectos que a notificación individualizada. A dita publicación tamén se realizará na páxina web do Igape no enderezo www.tramita.igape.es, onde se establecerá o contido pormenorizado do requirimento que se fai.
En virtude do anterior,
RESOLVO:
Primeiro. Dar publicidade da relación de solicitantes das axudas xa revisadas que deben ser obxecto de emenda segundo se recolle no anexo a esta resolución.
Segundo. Requirir os solicitantes incluídos no dito anexo para que, no prazo de dez días hábiles contados desde o seguinte ao da publicación da presente resolución no
Diario Oficial de Galicia
, emenden a falta ou presenten os documentos preceptivos conforme se lles indique na información detallada do requirimento dispoñible no enderezo www.tramita.igape.es, ao cal accederán a través da aplicación informática habilitada para estas axudas co NIF e código IDE, desde a páxina web do Instituto Galego de Promoción Económica (Igape), na oficina virtual.
Terceiro. De acordo co disposto no artigo 10.2 das bases reguladoras, no suposto de que non se atenda o requirimento no prazo indicado, ou se a emenda resulta incompleta ou defectuosa, terase por desistido na súa petición o solicitante e arquivarase o expediente, tras a correspondente resolución, que será ditada nos termos previstos no artigo 42 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 1 de xuño de 2016
RESOLUCIÓN do 12 de maio de 2016 pola que se encarga ao medio propio Empresa de Transformación Agraria, S.A. (Tragsa) a selaxe provisional dun vertedoiro de residuos non perigosos.
Consellería de Medio Ambiente e Ordenación do Territorio — III. Outras disposicións — 08/06/2016

1. Encomenda de xestión dos traballos para a selaxe provisional dun vertedoiro de residuos non perigosos.
– Actividade. Selaxe provisional dun vertedoiro de residuos non perigosos sito en Campo Gaiosa (Cerdeda).
– Natureza e alcance da xestión encomendada. Esta encomenda ten natureza intersubxectiva, ao ter Tragsa a consideración de medio instrumental da Administración segundo o disposto na disposición adicional vixésimo quinta do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público.
– Prazo de vixencia. O período de execución será de tres (3) meses contados desde o día seguinte ao da sinatura da resolución.
– Modalidade de financiamento. As actuacións serán con cargo aos orzamentos da Comunidade Autónoma de Galicia para o ano 2016, aplicación orzamentaria 07.03.541D.6011, na cal existe crédito adecuado e suficiente para a dita finalidade.
Santiago de Compostela, 12 de maio de 2016
RESOLUCIÓN do 9 de maio de 2016 pola que se lle encarga ao medio propio empresa pública de Servizos Agrarios Galegos, S.A. (Seaga) o servizo para a recollida e valorización de residuos de plásticos agrícolas nos concellos adheridos ao programa de recollida de plásticos agrícolas da Xunta de Galicia.
Consellería de Medio Ambiente e Ordenación do Territorio — III. Outras disposicións — 08/06/2016

1. Encomenda de xestión relativa á recollida e valorización dos residuos de plásticos agrícolas.
– Actividade. Recollida e valorización dos residuos de plásticos agrícolas, almacenados nos puntos de almacenamento de plásticos agrícolas localizados nos concellos adheridos ao Programa de recollida de plásticos agrícolas da Xunta de Galicia.
– Natureza e alcance da xestión encomendada. Esta encomenda ten natureza intersubxectiva ao ter Seaga a consideración de medio instrumental da Administración, segundo o disposto no punto 2 do artigo 1 da instrución conxunta das consellerías de Economía e Facenda e do Medio Rural, sobre o réxime das encomendas á empresa pública de Servizos Agrarios Galegos, S.A., do 19 de marzo de 2007.
– Prazo de vixencia. O prazo da execución da encomenda será de tres meses e comezará a computarse desde o día seguinte ao da sinatura da resolución.
– Modalidade de financiamento. As actuacións serán con cargo aos orzamentos da Comunidade Autónoma de Galicia para o ano 2016, aplicación orzamentaria 07.03.541D.6401.
Santiago de Compostela, 9 de maio de 2016
RESOLUCIÓN do 27 de maio de 2016 pola que se dá publicidade á encomenda de xestión á Fundación Semana Verde de Galicia, ordenada pola Resolución do 27 de maio de 2016, para a posta á disposición dos espazos precisos e os traballos de apoio para a organización das probas selectivas correspondentes a diversas categorías de persoal sanitario diplomado e de formación profesional.
Servizo Galego de Saúde — III. Outras disposicións — 07/06/2016

En cumprimento dos artigos 9.3 e 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, procédese a dar publicidade á encomenda de xestión á Fundación Semana Verde de Galicia, ordenada por Resolución do conselleiro de Sanidade do 27 de maio de 2016, coas seguintes características:
1. A actividade obxecto da encomenda é realizar os traballos de apoio para a realización das probas selectivas correspondentes a diversas categorías de persoal sanitario diplomado e de formación profesional do Servizo Galego de Saúde, que se celebrarán os días 28 e 29 de maio de 2016 en xornada de mañá e tarde, de conformidade cos requirimentos técnicos que se detallan na correspondente resolución, relativos ás obrigas da entidade encomendante, ás directrices de execución e ao cronograma das actividades.
2. A Fundación Semana Verde de Galicia é unha fundación do sector público autonómico de acordo co artigo 113 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, na medida en que o seu patrimonio fundacional, con carácter de permanencia, está formado en máis dun 50 % por bens e dereitos achegados ou cedidos pola Xunta de Galicia. De acordo co artigo 47 da citada Lei 16/2010, ten a consideración de medio propio e servizo técnico da Xunta de Galicia.
3. As probas selectivas a que se refiren as actividades encomendadas realizaranse os días 28 e 29 de maio de 2016.
Santiago de Compostela, 27 de maio de 2016
RESOLUCIÓN do 10 de maio de 2016 pola que se dá publicidade ao convenio de colaboración subscrito por esta entidade pública no primeiro cuadrimestre do ano 2016.
Augas de Galicia — III. Outras disposicións — 07/06/2016

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade deberá publicar cuadrimestralmente no Diario Oficial de Galicia unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Facer pública a relación dos convenios subscritos por Augas de Galicia durante o primeiro cuadrimestre do ano 2016, que se incorpora como anexo a esta resolución.
Santiago de Compostela, 10 de maio de 2016
EXTRACTO da Orde do 9 de maio de 2016 pola que se aproban as bases que rexerán a convocatoria de bolsas para formación de persoal en temas de investigación mariña e se procede á súa convocatoria.
Consellería do Mar — III. Outras disposicións — 07/06/2016

BDNS (Identif.): 307898.
De conformidade co previsto nos artigos 17.3.b) e 20.8 da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index):
Primeiro.
Persoas beneficiarias
Españois ou nacionais dun país membro da Unión Europea ou estranxeiro con permiso de residencia en España no momento de solicitar a bolsa e con dominio dalgunha das linguas oficiais da Comunidade Autónoma de Galicia, que estean en posesión do título de técnico superior dos ciclos formativos de grao superior dalgunha das seguintes especialidades: Produción Acuícola, Análise e Control ou Anatomía Patolóxica e Citoloxía obtido con posterioridade ao 31 de decembro de 2012 e teñan cursado os seus estudos nalgún dos centros públicos ou privados situado na Comunidade Autónoma galega e non ter desfrutado destas bolsas ou similares en anteriores convocatorias durante un período dun ano ou superior.
Segundo.
Obxecto
Completar a formación de técnicos superiores de ciclos formativos de grao superior como persoal auxiliar de investigación mariña.
Terceiro.
Bases reguladoras
Orde do 9 de maio de 2016 pola que se aproban as bases que rexeran a convocatoria de bolsas para formación de persoal en temas de investigación mariña e se procede a súa convocatoria.
Cuarto.
Contía
O financiamento destas bolsas farase con cargo ás partidas orzamentarias 14 03 561A 4800 (153.600,00 €) e 14 03 561A 4840 (9.600,00 €) dos orzamentos xerais da Comunidade Autónoma de Galicia dos anos 2016-2018 que se destinaran ao pagamento das mensualidades dos bolseiros e das cotas da Seguridade Social respectivamente.
O importe bruto mensual de cada bolsa será de oitocentos euros (800 €).
O número de bolsas é de oito.
Quinto.
Prazo de presentación de solicitudes
Un mes, que contará a partir do día seguinte ao de publicación desta orde no
Diario Oficial de Galicia
. Entenderase como último día do prazo o correspondente ao mesmo ordinal do día da publicación.
Santiago de Compostela, 9 de maio de 2016
CORRECCIÓN de erros. Resolución do 20 de maio de 2016, da Secretaría Xeral Técnica e do Patrimonio da Consellería de Facenda, pola que se dá publicidade aos convenios de colaboración subscritos no primeiro cuadrimestre do ano 2016.
Consellería de Facenda — III. Outras disposicións — 07/06/2016

Observado un erro na dita resolución, publicada no
Diario Oficial de Galicia
núm. 102, do 31 de maio, cómpre facer a seguinte corrección:
Na páxina 20878, no anexo, ao final da relación, debe engadirse o seguinte contido:
RESOLUCIÓN do 26 de maio de 2016, da Secretaría Xeral Técnica da Consellería de Infraestruturas e Vivenda, pola que se dá publicidade a unha encomenda de xestión de carácter técnico á Axencia Galega de Infraestruturas, para a valoración das ofertas técnicas presentadas no expediente de contratación do servizo para a redacción do proxecto básico e de execución da terminal de autobuses integrada na estación intermodal da Coruña-San Cristovo, cofinanciada nun 80 % polo Fondo Europeo de Desenvolvemento Rexional no marco do programa operativo Feder Galicia 2014-2020.
Consellería de Infraestruturas e Vivenda — III. Outras disposicións — 07/06/2016

De conformidade cos artigos 8.4 e 9.3 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión á Axencia Galega de Infraestruturas para a valoración das ofertas técnicas presentadas no expediente de contratación do servizo para a redacción do proxecto básico e de execución da terminal de autobuses integrada na estación intermodal da Coruña-San Cristovo cofinanciada nun 80 % polo Fondo Europeo de Desenvolvemento Rexional no marco do programa operativo Feder Galicia 2014-2020 (sobre B), que ten as seguintes características:
– Actividade a que se refire: a Axencia Galega de Infraestruturas realizará o traballo consistente na emisión dun informe técnico de valoración das ofertas presentadas na licitación do servizo para a redacción do proxecto básico e de execución da terminal de autobuses integrada na estación intermodal da Coruña-San Cristovo cofinanciada nun 80 % polo Fondo Europeo de Desenvolvemento Rexional no marco do programa operativo Feder Galicia 2014-2020 (sobre B).
– Natureza e alcance da xestión encomendada: esta encomenda ten natureza intersubxectiva ao realizarse entre órganos (Consellería de Infraestruturas e Vivenda e Axencia Galega de Infraestruturas) dotados de personalidade xurídica propia e ser a Axencia Galega de Infraestruturas medio propio e servizo técnico da Administración xeral da Comunidade Autónoma de Galicia e dos poderes adxudicadores dependentes dela.
– Prazo de vixencia: desde a súa sinatura, que tivo lugar o 24 de maio de 2016, ata o 30 de decembro de 2016.
– Supostos en que procede a finalización anticipada da encomenda: incumprimento total ou parcial dalgunha das partes ou mutuo acordo.
Santiago de Compostela, 26 de maio de 2016
RESOLUCIÓN do 1 de xuño de 2016 pola que se dispón a substitución dun vogal da Comisión da Transparencia.
Valedor do Pobo — II. Autoridades e persoal — 07/06/2016

A Lei 1/2016, do 18 de xaneiro, de transparencia e bo goberno, crea, no seu artigo 33, a Comisión da Transparencia e atribúelle no seu número 2.a) a súa presidencia ao Valedor do Pobo.
No exercicio das funcións inherentes á presidencia da dita comisión, e por proposta da Federación Galega de Municipios e Provincias,
Primeiro. Que cese Eduardo Ramonde Rodríguez como vogal da Comisión da Transparencia en representación da Federación Galega de Municipios e Provincias.
Segundo. Nomear a Lucía González Louro, responsable da Área de Transparencia da Federación Galega de Municipios e Provincias, en representación da Federación Galega de Municipios e Provincias.
Santiago de Compostela, 1 de xuño de 2016
RESOLUCIÓN do 1 de xuño de 2016, da Secretaría Xeral Técnica da Consellería de Presidencia, Administracións Públicas e Xustiza, pola que se dá publicidade ao Acordo do Consello da Xunta do 28 de abril de 2016 polo que se aproba o Protocolo para a prevención, a detección, a actuación e a resolución de situacións de acoso laboral e outras discriminacións no traballo na Administración da Comunidade Autónoma de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 03/06/2016

O Consello da Xunta, na súa reunión do día vinte e oito de abril de dous mil dezaseis, aprobou o Protocolo para a prevención, a detección, a actuación e a resolución de situacións de acoso laboral e outras discriminacións no traballo na Administración da Comunidade Autónoma de Galicia.
Coa fin de darlle a maior difusión posible ao antedito protocolo, e para garantir un correcto coñecemento do seu contido,
Darlle publicidade ao Acordo do Consello da Xunta do día vinte e oito de abril de dous mil dezaseis polo que se aproba o Protocolo para a prevención, a detección, a actuación e a resolución de situacións de acoso laboral e outras discriminacións no traballo na Administración da Comunidade Autónoma de Galicia, cuxo contido poderá ser consultado no seguinte enlace:
http://www.xunta.gal/prevencion-de-riscos-laborais/protocolo-de-acoso-laboral
Santiago de Compostela, 1 de xuño de 2016
RESOLUCIÓN do 30 de maio de 2016, da Secretaría Xeral de Política Lingüística, pola que se conceden as axudas aos proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios, para o curso escolar 2015/16 (ED101C).
Consellería de Cultura, Educación e Ordenación Universitaria — III. Outras disposicións — 03/06/2016

Mediante a Orde do 1 de decembro de 2015, da Consellería de Cultura, Educación e Ordenación Universitaria, anúnciase a convocatoria para a presentación de proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios, para o curso escolar 2015/16 (ED101C) (DOG núm. 248, do 30 de decembro).
Tras concluír o prazo de presentación de solicitudes e realizárense os trámites previstos na referida orde, a Comisión Central de Cualificación constituída ao abeiro da base oitava da convocatoria emitiu a súa proposta definitiva de resolución.
O secretario xeral de Política Lingüística é competente para resolver o expediente, segundo o establecido na disposición adicional da Orde do 25 de xaneiro de 2012, de delegación de competencias nos órganos superiores e periféricos da Consellería de Cultura, Educación e Ordenación Universitaria (DOG núm. 27, do 8 de febreiro), en relación co procedemento de resolución das axudas establecido na base trece da convocatoria.
De acordo con todo o indicado, con base na proposta emitida pola Comisión Central de Cualificación,
Aceptar a proposta presentada pola comisión en todo o seu contido e conceder as axudas nos termos que figuran como anexo a esta resolución, no cal se inclúe, por provincias, a relación de centros admitidos, con indicación da puntuación concedida e o financiamento definitivo asignado a cada proxecto, así como a relación de centros excluídos, con indicación das causas que determinaron a súa exclusión.
Santiago de Compostela, 30 de maio de 2016
Relación de centros admitidos
Relación de centros excluídos
Relación de centros admitidos
Relación de centros excluídos
Relación de centros admitidos
Relación de centros excluídos
Relación de centros admitidos
Relación de centros excluídos
ORDE do 23 de maio de 2016 pola que se declara de utilidade pública a Asociación para la Inclusión de Personas con Diversidad Funcional inscrita no Rexistro Central de Asociacións da Comunidade Autónoma de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 03/06/2016

Por iniciativa das correspondentes asociacións, poderán ser declaradas de utilidade pública aquelas que reúnan os requisitos establecidos no artigo 32 da Lei orgánica 1/2002, do 22 de marzo, reguladora do dereito de asociacións.
O Decreto 157/2008, do 10 de xullo, sobre asunción de funcións da Administración do Estado traspasadas á Comunidade Autónoma de Galicia, mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza, e establece que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, logo da instrución do procedemento polo órgano correspondente.
Logo de solicitude da sinalada asociación, foi instruído o expediente de conformidade co previsto no Real decreto 1740/2003, do 19 de decembro, sobre procedementos relativos a asociacións de utilidade pública, e nel constan a documentación e os informes previstos na citada norma.
De conformidade co informe favorable de declaración de utilidade pública emitido polo instrutor do expediente,
Declarar de utilidade pública a seguinte asociación:
– Asociación para la Inclusión de Personas con Diversidad Funcional, inscrita no Rexistro Central de Asociacións co número 2003/6520-1.
Contra esta orde, que pon fin á vía administrativa, pódese interpor recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, de conformidad co disposto na Lei 29/1998, do 13 de xullo, reguladora da xurisdición contencioso-administrativa, e, con carácter potestativo, recurso de reposición ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 23 de maio de 2016
RESOLUCIÓN do 25 de maio de 2016 pola que se redistribúen e minoran os créditos orzamentarios por epígrafes recollidos na Resolución do 23 de decembro de 2015 pola que se establecen as bases reguladoras e se anuncia a convocatoria anticipada de subvencións para proxectos de equipamentos térmicos de biomasa, para o ano 2016, cofinanciadas polo Fondo Europeo de Desenvolvemento Rexional, no marco do programa operativo Feder-Galicia 2014-2020.
Instituto Enerxético de Galicia — III. Outras disposicións — 02/06/2016

Mediante a Resolución do 23 de decembro de 2015 que foi publicada no
Diario Oficial de Galicia
número 248, do 30 de decembro, establecéronse as bases reguladoras e convocáronse subvencións para proxectos de equipamentos térmicos de biomasa, para o ano 2016, cofinanciadas polo Fondo Europeo de Desenvolvemento Rexional, no marco do programa operativo Feder-Galicia 2014-2020.
O financiamento da convocatoria correspóndese con fondos comunitarios derivados do programa Galicia 2014-2020 Feder nun 80 %.
No transcurso do procedemento administrativo de concesión das axudas, cando xa rematou o prazo de presentación de solicitudes (18.2.2016), nalgunha das epígrafes o número de solicitantes é inferior ao agardado, mentres que noutros o volume de axuda solicitada superou a dispoñibilidade orzamentaria, cómpre facer unha redistribución de fondos entre as distintas epígrafes e liberar o crédito orzamentario sobrante que resultaría de atender todas as solicitudes.
De acordo co disposto no artigo 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia (DOG núm. 20, do 29 de xaneiro), cando a contía total máxima das subvencións convocadas se distribúa entre distintos créditos orzamentarios, a alteración da dita distribución non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
Por todo o anterior, coa finalidade de incrementar a eficacia administrativa e a eficiencia na asignación de recurso públicos, maximizando o impulso das enerxías renovables atendendo a totalidade das solicitudes en cada unha das epígrafes da convocatoria,
Primeiro. Modificar o crédito destinado ás subvencións para proxectos de equipamentos térmicos de biomasa, para o ano 2016, cofinanciadas polo Fondo Europeo de Desenvolvemento Rexional, no marco do programa operativo Feder-Galicia 2014-2020, que se redistribúe do seguinte xeito:
Axudas á instalación de equipamentos térmicos de biomasa
Segundo. A presente modificación, unha vez publicada no
Diario Oficial de Galicia
, non implicará apertura de prazo para presentar novas solicitudes.
Santiago de Compostela, 25 de maio de 2016
RESOLUCIÓN do 24 de maio de 2016 pola que se ordena a publicación do Acordo do Consello da Xunta de Galicia do 19 de maio de 2016, polo que se declara festa de interese turístico de Galicia o Pantín Classic Galicia Pro (A Coruña).
Axencia Turismo de Galicia — III. Outras disposicións — 02/06/2016

En cumprimento do disposto no artigo 18 do Decreto 4/2015, do 8 de xaneiro, polo que se regula a declaración de festas de interese turístico de Galicia, a Dirección da Axencia Turismo de Galicia dispón que se publique no Diario Oficial de Galicia o Acordo adoptado polo Consello da Xunta na súa reunión do 19 de maio de 2016, que a seguir se transcribe:
«Declarar festa de interese turístico de Galicia, de conformidade co establecido no Decreto 4/2015, do 8 de xaneiro, polo que se regula a declaración de festas de interese turístico de Galicia, a seguinte:
• Pantín Classic Galicia Pro, que se celebrará durante seis días entre finais de agosto e comezos de setembro no concello de Valdoviño (A Coruña)».
Santiago de Compostela, 24 de maio de 2016
EXTRACTO da Orde do 27 de maio de 2016 pola que se establecen as bases reguladoras das axudas aos plans de reestruturación e reconversión da viña en Galicia e se convocan para o ano 2016.
Consellería do Medio Rural — III. Outras disposicións — 06/06/2016

BDNS (Identif.): 307781.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
1. Os viticultores inscritos no Rexistro Vitícola de Galicia (RVG) que destinen a produción de uva a vinificación.
2. Non se subvencionarán as novas plantacións de viña nin tampouco a renovación normal das viñas que chegasen ao final do seu ciclo natural, entendida como a replantación dunha mesma parcela de terra coa mesma variedade de uva de vinificación e segundo o mesmo método de cultivo.
Segundo.
Obxecto
1. Regular estas axudas á reestruturación e reconversión da viña en Galicia a través de plans (colectivos e individuais) e realizar a súa convocatoria para 2016, en réxime de concorrencia competitiva.
2. O apoio para esta medida aplicarase ás viñas de Galicia destinadas á produción de uva para vinificación cuxas persoas viticultoras non contradigan a normativa vixente en materia de plantacións para calquera das superficies de viña das súas explotacións.
Terceiro.
Bases reguladoras
Esta medida de reestruturación e reconversión das viñas levarase a cabo a través de plans colectivos (mínimo de 5 persoas viticultoras) e/ou individuais, sendo prioritarios os colectivos, ademais doutros criterios de prioridade.
Poderán subvencionarse unha ou varias das seguintes actuacións:
a) Reimplantación de viñas.
b) Reconversión varietal.
c) Mellora das técnicas de xestión de viñas.
Cuarto.
Importe
Estas axudas son financiadas completamente pola UE, a través do Fondo Europeo Agrícola de Garantía (Feaga 100 %): 1.500.000 € (ampliables).
2016: 750.000 €.
2017: 375.000 €.
2018: 375.000 €.
As axudas poderán ser de:
a) Compensación pola perda de ingresos derivada da aplicación do plan (1.290,00 euros/ha e campaña, se for o caso).
b) Custos de reestruturación e reconversión da viña (50 % dos custos elixibles para os plans colectivos e do 35 % para os individuais).
Quinto.
Prazo de presentación de solicitudes
Un mes desde o día seguinte ao de publicación no DOG.
Sexto.
Outros datos
– Prevense anticipos polo 50 % da subvención, que poderán concederse no caso de investimentos que requiran pagamentos inmediatos
– Coa solicitude achegaranse os orzamentos correspondentes a tres provedores distintos, detallando claramente os conceptos polos cales se solicita a axuda.
– Se a solicitude inclúe construír socalcos, achegarase un proxecto ou memoria elaborado por un/unha técnico/a agrario/a.
Santiago de Compostela, 27 de maio de 2016
RESOLUCIÓN do 18 de maio de 2016 pola que se lles dá publicidade aos convenios de colaboración subscritos no primeiro cuadrimestre do ano 2016.
Instituto Galego da Vivenda e Solo — III. Outras disposicións — 06/06/2016

O artigo 11 da Lei 4/2006, do 30 de xuño, de transparencia e boas prácticas na Administración pública galega, impón a cada consellería ou entidade da Xunta de Galicia a obriga de publicar, no Diario Oficial de Galicia, unha relación dos convenios de colaboración subscritos no primeiro cuadrimestre do ano 2016.
En consecuencia, e para darlle cumprimento a esa obriga,
Artigo único. Darlle publicidade á relación dos convenios subscritos polo Instituto Galego da Vivenda e Solo no primeiro cuadrimestre do ano 2016, que se incorpora como anexo a esta resolución.
Santiago de Compostela, 18 de maio de 2016
Convenios de colaboración subscritos polo Instituto Galego da Vivenda e Solo no primeiro cuadrimestre do ano 2016.
RESOLUCIÓN do 27 de maio de 2016 pola que se fai pública a concesión dunha bolsa de formación en estudos relacionados co dereito administrativo.
Escola Galega de Administración Pública — III. Outras disposicións — 01/06/2016

A Resolución da Escola Galega de Administración Pública do 9 de febreiro de 2016 (DOG núm. 41, do 1 de marzo), aproba as bases reguladoras e procede á convocatoria dunha bolsa de formación en estudos relacionados co dereito administrativo.
En virtude do disposto na base décima desta resolución, e tendo en conta a proposta da comisión de avaliación e selección prevista na base sétima da referida convocatoria, a dirección deste organismo
RESOLVE:
Primeiro. Ordenar a publicación, no
Diario Oficial de Galicia
,
da identidade da persoa beneficiaria da bolsa e o importe da axuda concedida.
Estes datos xúntanse como anexo.
Segundo. No caso de producirse a renuncia a esta bolsa, de acordo co establecido na base décimo cuarta, será adxudicada ao/á candidato/a que corresponda, segundo a orde de puntuación, dos/das que figuran na listaxe de reserva publicada na páxina web oficial da EGAP.
Santiago de Compostela, 27 de maio de 2016
ORDE do 12 de maio de 2016 pola que se autoriza o cambio de denominación do colexio de educación infantil e primaria de Vilarmide, no concello de Muxía.
Consellería de Cultura, Educación e Ordenación Universitaria — III. Outras disposicións — 01/06/2016

De conformidade co previsto no artigo 8.1 do Regulamento orgánico das escolas de educación infantil e dos colexios de educación primaria, aprobado polo Decreto 374/1996, do 17 de outubro, DOG do 21 de outubro, por proposta da Dirección Xeral de Centros e Recursos Humanos,
Autorizar o cambio de denominación específica do seguinte centro:
Santiago de Compostela, 12 de maio de 2016
ORDE do 16 de maio de 2016 pola que se modifica a autorización do centro docente privado Compañía de María, de Cangas.
Consellería de Cultura, Educación e Ordenación Universitaria — III. Outras disposicións — 02/06/2016

A representante da titularidade do centro docente privado Compañía de María, de Cangas (Pontevedra), solicita a ampliación dunha unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar a ampliación dunha unidade de educación especial no centro docente privado que a seguir se sinala:
Segundo. Para a posta en funcionamento da unidade que se amplía a Xefatura Territorial de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Terceiro. Esta orde dará lugar á correspondente inscrición no Rexistro de Centros da Consellería de Cultura, Educación e Ordenación Universitaria.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de maio de 2016
RESOLUCIÓN do 24 de maio de 2016 pola que se dá publicidade ás axudas concedidas ao abeiro da Resolución do 7 de decembro de 2015 pola que se establecen as bases reguladoras para a concesión, en réxime de concorrencia non competitiva, das subvencións a concellos declarados municipios turísticos, para a contratación de persoal nas oficinas de turismo nos meses de xuño, xullo, agosto e setembro, e se procede á súa convocatoria para o ano 2016.
Axencia Turismo de Galicia — III. Outras disposicións — 02/06/2016

En cumprimento do disposto no artigo 15.1 da Lei 9/2007, do 13 de xuño, de subvencións de Galicia e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, así como no artigo 19 das bases reguladoras da convocatoria,
Facer público no Diario Oficial de Galicia e na páxina web de Axencia Turismo de Galicia (http://turismo.xunta.es//) o resultado do proceso de concesión das subvencións previstas con cargo á aplicación orzamentaria 04.A2.761A.460.0, crédito orzamentario 250.000 €, que figuran no anexo desta resolución, concedidas ao abeiro da Resolución do 7 de decembro de 2015 pola que se establecen as bases reguladoras para a concesión, en réxime de concorrencia non competitiva, das subvencións a concellos declarados municipios turísticos, para a contratación de persoal nas oficinas de turismo nos meses de xuño, xullo, agosto e setembro, e se procede á súa convocatoria para o ano 2016.
Santiago de Compostela, 24 de maio de 2016
ORDE do 10 de maio de 2016 pola que se autoriza a apertura e funcionamento do centro de ensinanzas artísticas elementais e profesionais de música Cantiga, de Ourense.
Consellería de Cultura, Educación e Ordenación Universitaria — III. Outras disposicións — 02/06/2016

O titular do centro de ensinanzas artísticas elementais e profesionais de música Cantiga, de Ourense solicita a autorización de apertura e funcionamento do centro para impartir as ensinanzas elementais e profesionais de música.
Logo da tramitación do expediente de acordo co disposto no Decreto 253/1995, do 29 de setembro, de autorización a centros docentes privados para impartir ensinanzas artísticas, coa Orde do 5 de decembro de 1996, que o desenvolve e co Real decreto 303/2010, de 15 de marzo, que establece os requisitos mínimos dos centros que impartan ensinanzas artísticas reguladas na Lei orgánica 2/2006, do 3 de maio, de Educación, e por proposta da Dirección Xeral de Centros e Recursos Humanos,
Primeiro. Autorizar a apertura e funcionamento do centro que se sinala a continuación:
Segundo. Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria de Ourense, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Terceiro. Esta orde dará lugar á correspondente inscrición no Rexistro de Centros da Consellería de Cultura, Educación e Ordenación Universitaria.
Cuarto. O centro queda obrigado ao cumprimento da normativa vixente e a solicitar a oportuna revisión cando teñan que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 10 de maio de 2016
EXTRACTO da Orde do 26 de maio de 2016 pola que se modifica o prazo de presentación de solicitudes previsto na Orde do 26 de abril de 2016 pola que se establecen as bases reguladoras para a concesión de axudas a entidades locais da Comunidade Autónoma de Galicia para a asistencia técnica na elaboración de estratexias de sustentabilidade ambiental coa finalidade de integrar a adaptación ao cambio climático na xestión e planificación públicas, e se fai pública a súa convocatoria para o ano 2016, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020.
Consellería de Medio Ambiente e Ordenación do Territorio — III. Outras disposicións — 02/06/2016

BDNS (Identif.): 307443.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da modificación da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index):
Artigo 1. Ampliación do prazo da solicitude de axuda
Amplíase o prazo de presentación das solicitudes de axuda ata o 21 de xuño, incluído.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 26 de maio de 2016
ORDE do 11 de maio de 2016 de modificación da Orde do 21 de setembro de 2015 pola que se regulan os ficheiros de datos de carácter persoal existentes na Axencia Galega de Infraestruturas.
Consellería de Infraestruturas e Vivenda — III. Outras disposicións — 02/06/2016

No
Diario Oficial de Galicia
núm. 213, do 9 de novembro de 2015, publicouse a Orde do 21 de setembro de 2015 pola que se regulan os ficheiros de datos de carácter persoal existentes na Axencia Galega de Infraestruturas, como entidade pública instrumental adscrita a esta consellería.
A Axencia Española de Protección de Datos cando comunicou a inscrición no Rexistro Xeral de Protección de Datos dos ficheiros regulados na orde salientou que a epígrafe «Comunicacións ou cesións de datos» dalgúns dos ficheiros era demasiado xenérico e impedía que os destinatarios deses datos foran identificables para unha adecuada protección dos dereitos dos afectados dos cales proviñan, de conformidade co artigo 5.1 da Lei orgánica 15/1999, do 13 de decembro, de protección de datos.
En estrito cumprimento do artigo 54.1.d) do Real decreto 1720/2007, do 21 de decembro, polo que se desenvolve a Lei orgánica de protección de datos, o cal exixe que «a disposición ou acordo de creación do ficheiro deberá conter as comunicacións de datos previstas, indicando, de ser o caso, os destinatarios ou categorías de destinatarios», faise preciso modificar as diferentes cesións de datos nos ficheiros declarados.
En consecuencia, no exercicio das facultades que me confire o artigo 34.6 da Lei 1/1983, do 22 de febreiro, reguladora da Xunta e da súa Presidencia,
DISPOÑO:
Artigo único.
Modificar a epígrafe «Comunicacións ou cesións de datos» do anexo Ficheiros de nova creación de cada un dos ficheiros que se detallan no anexo desta orde, co obxecto de que os destinatarios das ditas cesións sexan identificables.
Disposición derradeira
Esta orde entrará en vigor o mesmo día da súa publicación no
Diario Oficial de Galicia.
Santiago de Compostela, 11 de maio de 2016
Para cada un dos ficheiros que se detallarán, procédese á súa corrección nos seguintes termos:
Na páxina 42566, Denominación do ficheiro: «Relacións informativas coa cidadanía e entidades» onde di:
Debe dicir:
Na páxina 42567, Denominación do ficheiro: «Relacións administrativas coa cidadanía e entidades», onde di:
Debe dicir:
Na páxina 42569, Denominación do ficheiro: «Actividades dirixidas á cidadanía», onde di:
Debe dicir:
Na páxina 42569, Denominación do ficheiro: «Rexistros», onde di:
Debe dicir:
EXTRACTO da Orde do 11 de maio de 2016 pola que se regula o réxime de subvencións ás organizacións sindicais para o ano 2016.
Consellería de Economía, Emprego e Industria — III. Outras disposicións — 06/06/2016

BDNS (Idenf.): 307692.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Beneficiarias
Organizacións sindicais con representación no ámbito da Comunidade Autónoma de Galicia.
Segundo.
Obxecto
A convocatoria de axudas que concederá a Consellería de Economía, Emprego e Industria ás organizacións sindicais con representación na Comunidade Autónoma de Galicia para o desenvolvemento das súas actividades ordinarias durante o ano 2016, para o funcionamento dos seus gabinetes técnicos e para plans de formación de cadros e delegadas e delegados sindicais, co fin último da mellora das condicións de traballo na Comunidade Autónoma de Galicia.
Terceiro.
Bases reguladoras
Orde do 11 de maio de 2016 pola que se regula o réxime de subvencións ás organizacións sindicais para o ano 2016.
Cuarto.
Importe
Para a concesión destas axudas destínanse un millón sesenta e tres mil oitocentos euros (1.063.800 €), de acordo coa seguinte distribución:
Axudas para o desenvolvemento das actividades ordinarias das organizacións sindicais durante o ano 2016.
780.200 €, proporcionalmente distribuídos entre as organizacións sindicais solicitantes, segundo o número de representantes que tivesen o 31 de decembro de 2015, en virtude das eleccións realizadas nas empresas e nas administracións públicas no ámbito de Galicia.
Axudas para a creación e/ou o funcionamento de gabinetes técnicos das organizacións sindicais e para plans de formación de cadros e delegadas e delegados sindicais.
283.600 €, proporcionalmente distribuídos entre as organizacións sindicais intersectoriais que o soliciten, segundo o número de representantes que tivesen o 31 de decembro de 2015, en virtude das eleccións realizadas nas empresas e nas administracións públicas no ámbito de Galicia.
Quinta.
Prazo de presentación de solicitudes
O prazo de presentación de solicitudes será dun mes contado a partir do día seguinte á data de publicación desta orde no
Diario Oficial de Galicia
.
Santiago de Compostela, 11 de maio de 2016
ORDE do 26 de maio de 2016 pola que se modifica o prazo de presentación de solicitudes previsto na Orde do 26 de abril de 2016 pola que se establecen as bases reguladoras para a concesión de axudas a entidades locais da Comunidade Autónoma de Galicia para a asistencia técnica na elaboración de estratexias de sustentabilidade ambiental coa finalidade de integrar a adaptación ao cambio climático na xestión e planificación públicas, e se fai pública a súa convocatoria para o ano 2016, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020.
Consellería de Medio Ambiente e Ordenación do Territorio — III. Outras disposicións — 02/06/2016

A Orde do 26 de abril de 2016 pola que se establecen as bases reguladoras para a concesión de axudas a entidades locais da Comunidade Autónoma de Galicia para a asistencia técnica na elaboración de estratexias de sustentabilidade ambiental coa finalidade de integrar a adaptación ao cambio climático na xestión e planificación públicas, e se fai pública a súa convocatoria para o ano 2016, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, establece no artigo 5 que o prazo de presentación de solicitudes será dun mes, contado desde o día seguinte ao da publicación da convocatoria no
Diario Oficial de Galicia
.
Dada a elevada complexidade técnica e tamén organizativa e de planeamento que supón para unha entidade local afrontar a elaboración dunha estratexia de sustentabilidade ambiental dirixida á adaptación ao cambio climático, considérase oportuno ampliar o prazo máximo fixado para a presentación de solicitudes.
En consecuencia, de conformidade co previsto no artigo 27.30 do Estatuto de autonomía para Galicia e no uso das facultades que me confire a Lei 9/2007, do 13 de xuño, de subvencións de Galicia, e no uso das competencias que me confire a Lei 1/1983, do 22 de febreiro, reguladora da Xunta e da súa Presidencia,
DISPOÑO:
Artigo 1.
Ampliación do prazo da solicitude de axuda
Amplíase o prazo de presentación das solicitudes de axuda ata o 21 de xuño, incluído.
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 26 de maio de 2016
RESOLUCIÓN do 20 de setembro de 2016 pola que se dá publicidade dos convenios de colaboración subscritos no segundo cuadrimestre do ano 2016.
Axencia Turismo de Galicia — III. Outras disposicións — 04/10/2016

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade da Xunta de Galicia debe facer pública no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga,
Primeiro. Darlle publicidade á relación dos convenios de colaboración subscritos pola Axencia Turismo de Galicia nos meses de maio, xuño, xullo e agosto do ano 2016, que se incorpora como anexo I a esta resolución.
Segundo. Así mesmo, e para os efectos de completar a Resolución do 12 de maio de 2016 pola que se dá publicidade dos convenios de colaboración subscritos no primeiro cuadrimestre do ano 2016 (DOG núm. 97, do 24 de maio), dáse publicidade aos convenios de colaboración pendentes de publicar subscritos no primeiro cuadrimestre do 2016 pola Axencia Turismo de Galicia, que se incorporan como anexo II a esta resolución.
Santiago de Compostela, 20 de setembro de 2016
RESOLUCIÓN do 15 de setembro de 2016, da Dirección Xeral de Ordenación e Produción Forestal, pola que se dá publicidade ás axudas concedidas e non concedidas no ano 2016 ao abeiro da Orde do 19 de maio de 2016 pola que se establecen as bases que regulan as axudas para investimentos en empresas de primeira transformación de produtos forestais e se convocan para o exercicio orzamentario 2016.
Consellería do Medio Rural — III. Outras disposicións — 04/10/2016

De conformidade co disposto no artigo 15 da Lei 9/2007, do 13 de xullo, de subvencións de Galicia, e no artigo 17, punto 1.b), da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude, a Dirección Xeral de Ordenación e Produción Forestal
Publicar no
Diario Oficial de Galicia
as axudas concedidas e as desestimadas ou non admitidas a trámite, segundo resolucións do 23 de agosto de 2016, ao abeiro da Orde do 19 de maio de 2016 pola que se establecen as bases que regulan as axudas para investimentos en empresas de primeira transformación de produtos forestais e se convocan para o exercicio orzamentario 2016. As ditas axudas publícanse nos anexos desta resolución.
A súa aprobación realizouse no exercicio 2016 con cargo á aplicación orzamentaria 13.02.713B.770.0, código de proxecto 2012 00719, dotada con 214.500 euros para o ano 2016 e 385.500 euros para o ano 2017.
Santiago de Compostela, 15 de setembro de 2016